text: Sig det med blomster!
  04 august 2010 kl. 13.28
  Det er store tanker bag, når der skal bindes blomsterbuketter til de kongelige.
  Intet er overladt til tilfældighederne, når H. K. H. Prinsesse Benedikte i dag skal overrække legater fra I. P. Nielsen Fonden i Kollund. Ikke engang buketten.
  Blomsterne er særligt udvalgte og har en forbindelse til den buket, der blev givet til Dronning Alexandrine i 1939, da I. P. Nielsen-hjemmet blev indviet. Den indeholdt hvide liljer og fresier, ligesom buketten i dag vil gøre det. Den er bundet af Jan Munch, der er fjerde generation i blomsterfirmaet Munch & Levison i Kolding. Firmaet har siden 1930'erne leveret blomsterbuketter til de kongelige.
  Jan Munch har udover de traditionelle hvide liljer også brugt mørkeblå sommerlavendler og forskellige naturgræsser fra grøftekanten, som prinsessen sætter stor pris på.
  